OpenLLM-France/wikimedia huggingface dataset:
# 2019-20ko Espainiako Errugbiko Ohorezko Maila

2019-20ko Espainiako Errugbiko Ohorezko Maila Espainiako gizonezkoen errugbi liga nagusiaren 53. denboraldia izan zen. 12 talde lehiatu ziren, 2019ko irailaren 15etik aurrera. 2020ko martxoaren 13an lehiaketa eten egin behar izan zen COVID-19 pandemiaren eraginez. Une horretako sailkapena ofizial bihurtu eta Valladolideko VRAC izan zen irabazlea.

## Taldeak

12 taldek hartu zuten parte.
2019-2020ko Espainiako Ohorezko Mailako taldeak :
| Kluba | Hiria | Estadioa | Edukiera |
| Alcobendas Rugby | Alcobendas | Las Terrazas | 500 |
| Aparejadores Burgos | Burgos | San Amaro | 1.500 |
| Barça Rugbi | Bartzelona | La Teixonera | 500 |
| Bathco Rugby | Santander | San Romàn | 1.500 |
| Ciencias Cajasol Olavide | Sevilla | La Cartuja | 1.932 |
| Complutense Cisneros | Madril | Estadio Complutense | 12.400 |
| SilverStorm El Salvador | Valladolid | Pepe Rojo | 5.000 |
| Hernani Rugby | Hernani | Urbieta zelaia | 1.000 |
| Independiente Rugby | Santander | San Romàn | 1.500 |
| AMPO Ordizia Rugby | Ordizia | Altamira | 500 |
| UE Santboiana | Sant Boi de Llobregat | Baldiri Aleu | 4.000 |
| VRAC | Valladolid | Pepe Rojo | 5.000 |

## Lehiaketa sistema

Lehenbiziko fasea liga moduan jokatu zen, denak denek aurka, bi itzulitara. Ondoren sei lehenengoek txapelketarako play-offak jokatuko zituzten. Azken taldea jaitsi egingo zen eta azkenaurrekoak jaitsiera play-offak jokatuko zituen Ohorezko B mailako txapeldunordearen aurka.
Puntuak honela banatu ziren:
* 4 puntu garaipenagatik
* 2 puntu berdinketagatik
* 0 puntu porrotagatik
* eraso bonus puntu bat, 4 entsegu edo gehiago lortzeagatik.
* defentsa bonus puntu bat, 7 tanto edo gutxiagoko aldeaz galtzeagatik.

## Lehenbiziko fasea

Lehenbiziko fasea :
| | Kluba | Jokatuak | Irabaziak | Berdinduak | Galduak | Aldeko tantoak | Aurkako tantoak | Aldea | Eraso bonusak | Defentsa bonusak | Puntuak |
| 1 | VRAC | 17 | 14 | 1 | 2 | 535 | 293 | 242 | 9 | 1 | 68 |
| 2 | SilverStorm El Salvador | 17 | 14 | 0 | 3 | 506 | 304 | 202 | 7 | 3 | 66 |
| 3 | Alcobendas Rugby | 17 | 12 | 0 | 5 | 485 | 398 | 87 | 5 | 3 | 56 |
| 4 | AMPO Ordizia | 17 | 11 | 1 | 5 | 542 | 339 | 203 | 4 | 5 | 55 |
| 5 | UE Santboiana | 17 | 9 | 1 | 7 | 447 | 436 | 11 | 3 | 2 | 43 |
| 6 | Barça Rugbi | 17 | 8 | 3 | 6 | 431 | 438 | -7 | 1 | 3 | 42 |
| 7 | Independiente Rugby | 17 | 8 | 1 | 8 | 459 | 486 | -27 | 1 | 4 | 39 |
| 8 | Aparejadores Burgos | 17 | 7 | 2 | 8 | 411 | 454 | -43 | 2 | 1 | 35 |
| 9 | Ciencias | 17 | 5 | 0 | 12 | 344 | 460 | -116 | 3 | 3 | 26 |
| 10 | Complutense Cisneros | 17 | 5 | 0 | 12 | 330 | 449 | -119 | 1 | 4 | 25 |
| 11 | Bathco Rugby | 17 | 3 | 1 | 13 | 365 | 412 | -47 | 2 | 7 | 23 |
| 12 | Hernani Rugby | 17 | 1 | 0 | 16 | 271 | 657 | -386 | 0 | 4 | 8 |
* Txapelduna
* Ohorezko B Mailara jaitsia

## Kanpo estekak

* Datuak: Q64225209
# Valladolid Rugby Asociación Club

Valladolid Rugby Asociación Club edo VRAC Espainiako errugbi taldea da, egoitza Gaztela eta Leongo Valladolid hirian duena. 1981an sortu zuten. 2023-2024 denboraldian, gizonezkoen lehenbiziko taldea Espainiako Ohorezko Mailan dago.

## Palmaresa

* Espainiako liga
** irabazlea (12): 1999, 2001, 2012, 2013, 2014, 2015, 2017, 2018, 2019, 2020, 2021, 2023, 2024
* Errege kopa
** irabazlea (6): 1998, 2010, 2014, 2015, 2018, 2023
* Espainiako Superkopa
** irabazlea (8): 2010, 2012, 2013, 2014, 2015, 2016, 2017, 2019
* Iberiar Errugbi Kopa:
** irabazlea (7): 2014, 2017, 2018, 2019, 2020, 2022, 2024
** finalista (5): 2000, 2002, 2012, 2013, 2015

## Kanpo estekak

* Webgune ofiziala, vracrugby.com
* Datuak: Q592714
* ↑ VRAC Quesos Entrepinares, Campeón de la División de Honor. ferugby.es (Noiz kontsultatua: 2024-5-26).
# Union Bordeaux Bègles

Union Bordeaux Bègles (UBB) Frantziako errugbi taldea da, egoitza Akitaniako Bordele hirian duena. 2006an sortu zen, hiriko bi taldeak, Stade bordelais eta Club Athlétique Bordeaux-Bègles Gironde, batu zirelarik. Top 14 Ligan parte hartzen du. 2015ean sailkatu zen lehenbiziko aldiz Europako Errugbi Txapeldunen Kopan aritzeko.

## Palmaresa

* Frantziako errugbi txapelketa
** Txapelduna (9):
*** Stade Bordelais (7): 1914, 1921, 1925, 1938, 1944, 1955, 2009.
*** CA Bègles (2): 1969, 1991.
** Finalista (6):
*** Stade Bordelais (5): 1900, 1901, 1902, 1908, 1910.
*** CA Bègles (1): 1967.
* Yves du Manoir Kopa/Frantziako Errugbi Kopa
** Txapelduna (1):
*** CA Bègles (1): 1949
** Finalista (3):
*** Stade Bordelais (2): 1943, 1944
*** CA Bègles (1): 1991

## Erreferentziak

* ↑ Notre histoire. ubbrugby.com (Noiz kontsultatua: 2022-10-31).

## Kanpo estekak

* Taldearen webgune ofiziala (Frantsesez)
* Datuak: Q1865460
* Multimedia: Union Bordeaux Bègles / Q1865460
# Izua

Izua Gipuzkoako mendatea da, Eibar eta Barinaga (Bizkaia) lotzen dituen errepidean. Lepoak 544 metroko altuera du eta Urko eta Akondia (Arrikrutz) mendien artean kokatzen da. Hainbat txirrindulari probetako ibilbidetan oso erabilia da, batez ere Eibarko aldetik; besteak beste Euskal Herriko Itzulia, Euskal Bizikleta eta Balentziaga Memoriala lasterketetan.

## Igoeraren datuak

Eibarko herrigunean hasten den igoera da gogorrena eta ezagunena, 4km luze eta %9,3-ko batazbesteko aldaparekin, beraz 374 metroko igoera metatua du.
Barinaga-ko herrixkan hasten den igoerak 6 km-ko luzera eta %6,5-eko batazbesteko aldapa dauka, beraz 387 metroko igoera metatua du.
# Motosega

Motosega belarra eta bazka mozteko erabiltzen den makina bat da. Makinarekin moztutako produktua lurrean uzten da, eta ilara moduan metatzen da; motosegak, berriz, mekanismo lotzaile bat izaten du, gabilak osatuz. Horri esker, sega-lan oso gogorrak mekanizatu ahal izan dira. Eskuz edo animalien laguntzaz egiteko, lanaldi luzeak egin behar izan ziren landetan motosega agertu aurretik.

## Historia

Lehen motosegak 1943. urtekoak dira, eta Luigi Castoldi ingeniariak diseinatu eta eraiki zituen, BCSren sortzaileak, Abbiategrasson. Potentzia txikiko eztanda-motorra zuten makinak ziren, transmisio-elementu guztiak eta ebaketa-sistema (metro bat pasatxoko zabalera zuen) gordetzen zituen txasisarekin batera.
242 modeloko lehen motosegari 246 eta 256 modeloak jarraitu zioten. Azken modelo honek gurpil pneumatikoak zituen. Geroago, 1960ko hamarkadan, BCSk 622a asmatu zuen, segatzeko modua irauli zuena eta oso ezaguna egin zena.
Gaur egun oraindik egiten den BCS 622 motozegagailuaren arrakastak laster gainditu zituen Italiako mugak, mundu osora hedatuz. Bere arrakastari esker, imitazio ugari agertu ziren, hala nola Bedogni Olympia, Bertolini, Agostini Meccanica edo Laverda, esanguratsuenetako batzuk aipatzearren.

## Erreferentziak

* ↑ Elhuyar Hiztegia
# Arsenio Linares y Pombo

Arsenio Linares y Pombo Espainiako Armadako ofiziala eta politikaria izan zen.

## Biografia

Valentzian jaioa 1848ko urriaren 22an, 1868an teniente maila lortu zuen eta Kubako matxinaden aurkako operazioetan parte hartu zuen, eta Espainia kontinentaleko Gerra Karlistetan euskal separatisten matxinadak bertan behera utziz. Filipinetan, Madrilen eta Melillan egon zen, eta geroago Kubara itzuli zen. Linaresek sutsuki leialtzat jo zuen bere burua Alfontso XIII.a erregearekin. Antisemita eta supremazista zuria zen, eta bere memorietan (1906an argitaratua) iruzkin mesprezagarri ugari egin zituen juduei buruz, baita afrikar jatorrikoei buruz ere. Ideologikoki, Linaresek esan zuen demokraziaren aurka zegoela, eta hori "ideia okerra" zela. Horretan oinarrituta babestu zuen Arsenio Martínez Camposek zuzendutako estatu kolpea, Espainiako Lehen Errepublika eraitsi eta monarkia berrezartzeko.
Santiagoren defentsa antolatu zuen San Juan Muinoko guduan. Linaresek ez zuen postu hori sendotu, eta 10.000 erreserba espainiar inguru izan zituen Santiago hirian. Hiriaren defentsarako funtsezkoak ziren errotze espainiarrak gaizki eraikiak zeuden. Aldapan behera suzko zelai garbi bat izan zezaketen San Juan Altuko aurrerantz edo gailur militarrean egon baino gehiago, mendi-tontorrean eraiki zituzten, eta, horri esker, amerikarrek ihes egin ahal izan zuten, baita fusilaren hegaldietatik hurbil ere, soldadu espainiarren behaketa-lerroen azpitik zihoazenean.
San Juan Muinoko guduaren ondoren, Pombok honela idatzi zion bere komandanteari: "Egoera zorigaiztokoa da; errenditu beharra dago; agonia luzatu besterik ez dugu egiten; sakrifizioak ez du ezertarako balio".
Gerra ministro izendatu zuen 1900. urtean Francisco Silvela lehen ministroak, eta ondorengo gobernuetan kargu hori hartu zuen. Biziarteko senatari izendatu zuten 1900ean. 1909an, Kataluniatik Marokora bidali beharreko tropak biltzeak Bartzelonako Aste Tragikora eraman zuen. Madrilen hil zen 1914ko abuztuaren 7an.

## Kanpo estekak

* Datuak: Q4796482
* Multimedia: Arsenio Linares y Pombo / Q4796482
# Stade bordelais

Stade bordelais Frantziako errugbi taldea da, egoitza Akitaniako Bordele hirian duena.
Gaur egun emakumezkoen taldea soilik du, gizonezkoen taldeak 2006an C.A. Bordeaux-Bègles Girondekin batu eta Union Bordeaux Bègles sortu baitzuen.

## Historia

Stade bordelaisen emakumezkoen taldea 2013an sortu zen Stade bordelais université club izenarekin eta berehala Stade bordelais ASPTT izena hartu zuen.
2018an Lehen mailara igotzea lortu zuen eta azken urteetan nabarmen egin du gora. 2021-22an finalerdiak jokatu ondoren 2022-23 denboraldian lehenengo Liga irabazi zuen finalean Blagnac 27-23 garaituz. Hurrengo urtean bigarren Liga garaipena iristi zen, finalean Romagnati 32-17 emaitzaz irabaziz.

## Uniformea

* 2023-24 ||
* 2023-24 ||

## Palmaresa

* Frantziako errugbi txapelketa (2): 2022-23, 2023-24
* Frantziako Kopa (0): finalista 2024an.

## Erreferentziak

* ↑ (Frantsesez) «Club - Notre histoire - Union Bordeaux Bègles (UBB Rugby) - Notre force vient du coeur» www.ubbrugby.com (Noiz kontsultatua: 2024-11-12).
* ↑ (Frantsesez) «Stade bordelais - Blagnac : le résumé de la victoire bordelaise en finale» rugbyrama.fr (Noiz kontsultatua: 2024-11-12).
* ↑ (Frantsesez) «https://www.ffr.fr/actualites/au-coeur-du-jeu/elite-1-feminine-bordeaux-garde-son-titre» Fédération Française de Rugby (Noiz kontsultatua: 2024-11-12).

## Kanpo estekak

* webgune ofiziala (Frantsesez)
* Datuak: Q61746620
* Multimedia: Stade bordelais rugby (women) / Q61746620
# Verdi antzokia (Trieste)

Giuseppe Verdi antzoki lirikoa, italieraz: Teatro lirico Giuseppe Verdi, Italiako Trieste hirian dagoen antzoki bat da.Giuseppe Verdi italiar musikagilearen omenezko izena darama.
1801ean inauguratu zuten eta Gian Antonio Selva eta Matteo Pertsch arkitektoek eraiki zuten. 1.300 ikusleentzako edukiera du.
# Delia Derbyshire

Ann Delia Derbyshire (1937ko maiatzaren 5a, Coventry – 2001eko uztailaren 3a, Northampton) musika konkretuko konpositorea izan zen, aitzindaria musika elektronikoaren arloan. Soinu-eskultorea, hainbat soinurekin esperimentatu zuen irratirako, telebistarako, antzerkirako eta zinemarako. Lan ezagunenak hauek dira: Londresko BBCk 1963an sortutako Doctor Who zientzia-fikziozko telesail britainiarrarentzat egindako sarrera-kanta eta BBC Radiophonic Workshop-ekin egindako lana. Delia Derbyshire izan zen, funtsean, musika elektronikoa eta soinu-esperimentazioa Britainia Handian nahiz munduko gainerako lekuetan ezagun egiten lagundu zuen emakumea.

## Kanpo estekak

* Datuak: Q29544
* Multimedia: Delia Derbyshire / Q29544
# Jerome K. Jerome

Jerome Klapka Jerome (Walsall, Staffordshire, Ingalaterra, 1859ko maiatzaren 2a - Northampton, Ingalaterra, 1927ko ekainaren 14a) britainiar idazlea izan zen.

## Biografia

Lanbide askotan aritu ondoren, kazetari gisa lan egin zuen Home Chimes egunkarian. The Idler hilabetekaria eman zuen argitara 1892-1897 urteetan, eta To-day astekariaren zuzendari izan zen urte bertsuetan (1893-1897).
Umorezko idazle britainiar nagusietako bat izan zen, Idle Thoughts of an Idle Fellow (1886, Nagi baten pentsamendu nagiak) eta Three men in a Boat (1889, Hiru gizon ontzian) lanei esker. Autobiografia-eleberri bat ( Paul Kelver, 1902) eta oroitza-liburu bat (My Life and Times; 1926, Nire bizitza eta nire garaia) idatzi zituen halaber.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q218698
* Multimedia: Jerome K. Jerome / Q218698
# Fay Weldon

Fay Weldon (Birmingham, 1931ko irailaren 22a - Northampton, 2023ko urtarrilaren 4a) ingeles idazlea izan zen.

## Biografia

Gurasoak bereizi zirenean (1937), ama, amona eta ahizparekin bizitzera joan zen Christchurchera (Zeelanda Berria), eta emakume-eskola batean ikasi zuen. Horregatik, "munduan emakumeak besterik ez zirela sinistuta bizi izan nintzen" dio; gizonek menderatutako mundu bateko emakumeen arteko harremanak eta emakumeen sexualitatearen izaera dira bere obrako gai nagusiak. Gero Londresa itzuli zen amarekin, eta ekonomia- eta psikologia-eskolak eman zituen Saint Andrews Unibertsitatean. Publizitatean ere lan egin zuen, eta ezkonduz gero antzerki-lanak eta telebista- eta irrati-gidoiak idatzi zituen. Geroago "fikzio makurrak" deitu den eleberri-sail bat idatzi zuen, emakumeari buruz, komedia beltza eta naturaz gaindiko elementuak dotoretasun handiz baliatuz. Bere eleberri ospetsuena Emakume deabruzko baten bizitza eta amodioak (1983) da, arbuiatutako emakume baten mendekuari buruzkoa. Aipagarriak dira, halaber, Puffball (1980), haurdunaldiari buruzko eleberria, Taldeko buruzagia (1988), eta Joanna Mayren klonatzea (1989), ingeniaritza genetikoari buruzko eleberri bat. Bere hurrengo eleberrian, Splitting (1995, Zatikatua), nortasun desberdin ugariko emakume baten bizitza du kontagai.

## Bibliografia

* The Fat Woman's Joke (1967)
* Down Among the Women (1971)
* Female Friends (1975)
* Remember Me (1976)
* Little Sisters (1977)
* Praxis (1978)
* Puffball (1980)
* The President's Child (1982)
* The Life and Loves of a She-Devil (1983)
* Letters to Alice: On First Reading Jane Austen (1984)
* The Shrapnel Academy (1986)
* The Heart of the Country (1987)
* The Hearts and Lives of Men (1987)
* Leader of the Band (1988)
* The Cloning of Joanna May (1989)
* Darcy's Utopia (1990)
* Affliction (1994)
* Growing Rich (1992)
* Life Force (1992)
* Splitting (1995)
* Worst Fears (1996)
* Big Women (1997)
* My Mother said (1998)
* Rhode Island Blues (2000)
* The Bulgari Connection (2001)
* Mantrapped (2004)
* She May Not Leave (2006)
* The Spa Decameron (2007)
* The Stepmother's Diary (2008)
* Chalcot Crescent (2009)
* Kehua! (2010)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Webgune ofiziala (Ingelesez)
* Datuak: Q239501
* Multimedia: Fay Weldon / Q239501
# Claude Hagège

Léon Hagège, edo Claude Hagège (arabieraz : كلود حجاج), (Kartago, Tunisia, 1936ko urtarrilaren 1a), hizkuntzalaria da. Haurtzaroa Tunisian iragan zuen, giro poliglota batean. Sei urtetik aurrera bere hizkuntzan mintzatzen da jendearekin, eta hizkuntzak ikasten eta aztertzen hasten da, pentsaera librea erabiliz.
Haren iritziz, ingelesa pentsamendu bakarraren bektorea dela dio Contre la pensée unique liburuan (2012). Hala ere, zehazten du ingelesa "izpiritu libreen" euskarria ere badela, "pentsamendu libertario [...] baten euskarria, askatasuna defendatzen duena, askatasun faltsuaren aurka, zeina neoliberalismoa den, hau da, dirua egiteko askatasuna, horretarako dohakabeez baliatuz".
Euskararen eta Frantziaren menpeko beste hizkuntzei buruz, zera adierazi du: "Frantsesa ez zen bretoieraren edo gaskoiaren kaltetan inposatu bere ustezko hizkuntza dohainengatik, baizik eta erregearen hizkuntza zelako eta gero Errepublikarena. Beti da horrela, funtsean: mintzaira bat ez da sekula garatzen bere hiztegiaren aberastasunagatik edo gramatikaren konplexutasunagatik, baizik eta erabiltzen duen estatua militarki ahaltsua delako – besteak beste, kolonizazioa izan zen – edo ekonomikoki "globalizazioa" delako".

## Erreferentziak

* ↑ «Claude Hagège, l'homme de Carthage», L'Orient littéraire,‎ 2009.
* ↑ Hagège, Claude. (2011). Contre la pensée unique. O. Jacob ISBN 978-2-7381-2563-7. (Noiz kontsultatua: 2024-10-15).
* ↑ (Frantsesez) «Claude Hagège: "Imposer sa langue, c'est imposer sa pensée"» L'Express 2012-03-28 (Noiz kontsultatua: 2024-10-15).

## Kanpo estekak

* Datuak: Q12909
* Multimedia: Claude Hagège / Q12909
# María Luisa Cava de Llano Carrió

Maria Luisa Cava de Llano Carrió (Bartzelona, Katalunia, 1948ko maiatzaren 22a) bartzelonar legelaria, abokatua eta politikaria da, eta Eivissa uhartean egin du bere ibilbidea.

## Bizitza

Zuzenbidean lizentziatu zen Bartzelonako Unibertsitatean (1966-1971), eta Eivissa uhartera joan zen.

### Ibilbidea

Balear Uharteetako Abokatuen Elkargoko ordezkaria izan zen. Alianza Popularreko (AP) militantea lehenik, eta Alderdi Popularrekoa (PP) gero, alderdi horren idazkariordea izan da Balear Uharteetan.
Beste hainbat kargu politikoren artean, Eivissako udaleko alkateordea (1987-1991), Eivissako Uharteko Kontseiluko lehen presidenteordea eta Ogasun kontseilaria eta Formentera eta Balear Uharteetako Parlamentuko presidenteordea izan zen (1991-1993). 1993an kargua utzi zuen, 1993ko Espainiako hauteskunde orokorretan Eivissa eta Formentera uharteetan diputatu aurkezteko. Eserleku hori 1996ko eta 2000ko hauteskundeetan berretsi zuen.
2005ean Herriaren Defendatzailearen lehen albokoa izendatu zuten. 2010eko uztailaren 1etik aurrera, Enrique Mugica titularra kargutik kendu ostean, jarduneko kargu hori hartu zuen.
Estatu Kontseiluko kontseilari hautetsia izan zen 2014tik 2018ra.

## Erreferentziak

* 1 2 «El Defensor del Pueblo» web.archive.org 2010-06-18 (Noiz kontsultatua: 2024-11-12).
* ↑ Biografía a l'Enciclopèdia d'Eivissa i Formentera. .
* ↑ «HOME - Congreso de los Diputados» www.congreso.es (Noiz kontsultatua: 2024-11-12).
* ↑ elEconomista.es. (21 de febrero de 2014). «El Gobierno nombra a la ex Defensora del Pueblo María Luisa Cava de Llano miembro del Consejo de Estado - EcoDiario.es» ecodiario.eleconomista.es.
* ↑ Presidencia del Gobierno: «Real Decreto 1303/2018, de 22 de octubre, por el que se declara el cese de Consejeros electivos de Estado» Boletín Oficial del Estado Txantiloi:Sin cursiva: 102644. ISSN 0212-033X..

## Kanpo estekak

* Culla, Joan B.. (3 de septiembre de 2010). Locuras de amor. elpais.com. Perfil biográfico de María Luisa Cava de Llano y Carrió.
* Mendoza, Alberto. (6 de julio de 2010). La Defensora del Pueblo interina se atrinchera en el cargo y despide a la ‘número dos’. elconfidencial.com.
* Datuak: Q11691430
# Gilles Deleuze

Gilles Deleuze (Paris, Frantzia, 1925eko urtarrilaren 18a - Paris, Frantzia, 1995eko azaroaren 4a) frantziar filosofoa izan zen.
Sorbonne ezagunean jaso zituen filosofia ikasketak, 1944 eta 1948 bitartean.
1969. urtean Felix Guattari psikoanalista ezagutu zuen, zeinekin elkarlanean oinarritutako harreman garrantzitsua garatuko zuen, besteak beste, Mille Plateaux liburua argitaratuz.
1995ean buruaz beste egin zuen.

## Biografia

Jakintzaren diskurtsoaren arrazionalitatea, filosofiaren eta literaturaren ikuspegitik, arbuiatu ondoren, Mendebaleko tradizio filosofiko guztia kritikatu du (Différence et Répétition, 1969; Logique de sens, 1969).
Félix Guattari psikoanalistarekin batera idatziriko L´Anti-Edipe (1972), Rhizome (1976) eta Mille plateaux (1980) liburuetan, sistematizazio mota oro salatzen du Deleuzek, iraultzailea edo psikoanalitikoa izanik ere, eta ideologia mailako etengabeko iraultza egitea eskatzen du.
Argitaratu zituen azken lanetan, Le Pli da aipagarriena, Leibnizi buruzko saiakera (1988).

## Kanpo estekak

* (Gaztelaniaz) Deleuzi buruzko bloga

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Apodaka, Eduardo (2024): Subjektuaren zainak eta adarrak, Bilbo, UEU. ISBN 978-84-8438-897-5
* Galparsoro, Jose Ignacio (2008): "Deleuze, Gilles (1925-1995)" in Agustin Arrieta eta Ibon Uribarri (koord.) Filosofiaren historia, Donostia, Elkar. ISBN 978-84-9783-403-2
* Datuak: Q184226
* Multimedia: Gilles Deleuze / Q184226
# Gülistan Sönük

Gülistan Sönük (b. 1993) jatorri kurdua duen politikari turkiarra da, eta 2024ko udal-hauteskundeetan Batmaneko alkatekide aukeratu zuten. Bera da Batman udalerriko lehen emakume alkatekidea.

## Biografia

1993an jaio zen, Kozluken. Zientzia Politikoetako eta Nazioarteko Harremanetako unibertsitate ikasketak amaitu ondoren, politikan sartu zen. 2019an, Kozluk barrutiko Bekirhan hiriko alkatekide aukeratu zuten.

## Erreferentziak

* ↑ Txantiloi:Tr-TR «DEM Party’s mayor lauds co-mayoral model as win for all women of Turkey» Gazete Duvar 18 April 2024.
* ↑ (Turkieraz) «Gülistan Sönük: Batman’ın DEM Parti'li yeni belediye başkanı seçimi nasıl kazandı?» BBC News Türkçe 8 April 2024.
* ↑ «Gülistan Sönük: Batman'da 'jin jiyan azadi' kazandı» Evrensel Gazetesi 1 April 2024.
* ↑ (Turkieraz) «Batman’da DEM Parti’li Gülistan Sönük seçildi, ilçelerde AK Parti 3, CHP ve YRP 1’er başkanlık kazandı» DHA | Demirören Haber Ajansı 1 April 2024.

## Ikus, gainera

* "Gülistan Sönük: Kudeatzaileak izendatzea herriaren borondatearen aurkakoa da", 2024ko azaroaren 12ko Berria. Orsola Casagranderen eta Kiera Hendersonen artikulua
* Datuak: Q130600860
# Elxokas

Joaquín Domínguez Portela, ElXokas izenarekin ezagututa 1991eko apirilaren 13an jaio zan, Lugo, Galizia.
Gaur egun streamer eta Youtuberra da, Twitch eta Youtube sare sozialetan.

## Biografia

Joaquín Domínguez Portela, ElXokas izenarekin ezagututa edo bakarrik Xokas, 1991eko apirilaren 13an jaio zan, Lugo, Galizia. 2009an beraren unibertsotateko karrera Pontificia Salamancako unibertsitatean eta 2015ean produkzioko masterra atara eban. 2018ko urtarrilan, beraren twitcheko kanala hasi egin zuen eta ere bai Real Madrilen lan ere egiten hasi egin zan, bideo editore moduan, utzi egin ebala urte bat eta 5 hilabetez gero 100% stremeratzera dedikatzeko. Bera youtuber eta streamerra da, egiten dau gameplays Twitch plataformaren bidez, gero laburtzen dauzala Youtubera igotzeko.

## Sariak

100.000 jarraitzaileko plaka 2021eko martzoaren 3an.
1.000.000 jarraitzaileko plaka 2022ko otsailaren 21ean.
ESLAND 2022 stremer nabarmengarriari.

## Polemikak

Joaquín kuestionatuta izan zan beraren hitz motzengatik, beste pertsonei egiten eban kritikengatik Twitter sare sozialean, Twitterreko beste kontu batzuekin. Despresiatu eban horrela beste streamer batzuk, Auronplay edo El Mariana moduan. Ere bai kritikatu eben oihu egiteagatik modu bortitzean beraren txateko pertsonei.
Beraren polemikarik handiena izan zan Twitter sare sozialean multikontuak eukiteagatik, (gaur egun esabatutak dagozala). Kontu batekin, beste streamer batzuei kritikatzen eban. Bera streamin batean kontu hori esabatu eban besteak konturatu barik. Hurrengo egunean onartu zuen egin eban guztia eta parkamena eskatu eban. Horren ostean, komportamendu berbera dauka eta jarraitzen dau komportamendu berberarekin beraren txateko jendearekin.

## Bitxikeriak

Maestria bat dauka postprodukzioan eta bideoko edizioan.
World of Warcraft igotzen egon da beraren hasieratan, gaur egun harte.
Jordi Wildeko elkarrizketan, esan eban bera unibertsitatean egoanean, bizi izan zan ezezu batzuekin, baina hortik urten zan.
Hilabete bat egon zan espainiako streamer gehien ikusita Twitcheko plataforman.
1,68 metro neurtzen dau.
58 kilo pisatzen dau.

## Erreferentziak

* ↑ (Gaztelaniaz) «Información y biografía de Elxokas, Joaquín Domínguez» Modelo Curriculum (Noiz kontsultatua: 2022-10-23).
* 1 2 (Gaztelaniaz) «Elxokas» Wiki YouTube Pedia (Noiz kontsultatua: 2022-10-23).
* ↑ (Gaztelaniaz) Alejandro_. (2022-04-23). «El Xokas - Quién es, Biografía, Datos y Curiosidades » La Bio De» La Bio De (Noiz kontsultatua: 2022-10-23).
* ↑ (Gaztelaniaz) «▷ ElXokas Wiki ≫ Quién es, Edad, Cumpleaños...【2022 】» Mejor Influencer (Noiz kontsultatua: 2022-10-24).